Luettelo televisiosarjan Kosketus jaksoista

Tämä on luettelo televisiosarjan Kosketus jaksoista.

 Ensimmäinen tuotantokausi (2012) 
 #  Nimi  Käsikirjoittaja(t)  Ohjaaja  Ensiesitys  Suomen ensiesitys 1  "Kohtalon punainen lanka" ()  Tim Kring  Francis Lawrence  25. tammikuuta 2012  9. lokakuuta 2012 Yksinhuoltajaisä Martin Bohmin (Kiefer Sutherland) mykkä poika Jake (David Mazouz) on kiinnostunut numerosarjoista ja kännyköistä, eikä Martin saa poikaansa yhteyttä. Kun Jake kiipeää jo kolmannen kerran puhelinmastoon, sosiaalityöntekijä Clea Hopkins (Gugu Mbatha-Raw) alkaa puuttua Bohmien asumisjärjestelyihin. Mutta sitten professori Arthur Tellerin (Danny Glover) avulla Martin alkaa ymmärtää Jaken numeroihin liittyvää erikoiskykyä. Numero 318 johdattaa hänet vaimonsa, Sarahin, pelastamisessa epäonnistuneen entisen palomiehen, Randall Meaden (Titus Welliver), luokse. Samaan aikaan mies nimeltä Simon (David de Lautour) kadottaa kännykkänsä, joka tulee maailman eri kolkkien läpi kulkiessaan pelastaneeksi monien ihmisten hengen. 2  "Isänrakkaus" (engl. 1+1=3)   Tim Kring  Ian Toynton  22. maaliskuuta 2012  16. lokakuuta 2012 Jaken kyvyistä huolimatta Clea yrittää edelleen vakuuttaa Martinia luopumaan Jaken huoltajuudesta. Numeron 5296 avulla Martin joutuu tekemisiin itsemurhaa yrittävän syövästä kärsivän miehen (Jude Ciccolella) kanssa. Asiaan liittyvät myös isänsä tuhkia baseball-kentälle vievä intialaismies sekä venäläispoika, joka kärsii isänsä toimista mafian kanssa. 3  "Lohikäärmeen metsästys" ()  Carol Barbee  Stephen Williams  29. maaliskuuta 2012  23. lokakuuta 2012 Numeron 3287 kautta Martinin löytää miehen (Robert Patrick Benedict), jolla on sama kyky kuin Jakella ja muistivihko täynnä samoja numeroita. Mies höpisee lohikäärmeestä ja taikamiekasta. Martin auttaa miestä kukistamaan lohikäärmeen. Samaan aikaan eteläafrikkalainen poika pyrkii tanssiryhmänsä kanssa Kaliforniassa järjestettävään kilpailuun. 4  "Leijan narut" ()  Melinda Hsu Taylor  Tucker Gates  5. huhtikuuta 2012  30. lokakuuta 2012 Martin vie Jaken hautausmaalle ja kohtaa vaimonsa haudalla vieraan miehen. Tämän miehen sekä numeroiden 9 ja 5 kautta Martin saa uutta tietoa vaimostaan. Randall miettii elämänsä tarkoitusta. Jaken irti päästämä leija puolestaan auttaa monen käänteen kautta amerikkalaisia sotilaita Irakissa. 5  "Sattumien sarja" ()  Chris Levinson  Milan Cheylov  12. huhtikuuta 2012  6. marraskuuta 2012 Martinin kannettava tietokone varastetaan, kun hänellä on kiire poikansa arviointiin. Tämän sekä numeron 22 kautta hän kohtaa naisen, joka haluaa kostaa perheensä kuoleman. Teller puolestaan yrittää päästä sopuun tyttärensä kanssa, joka ei usko hänen teorioihinsa. 6  "Kadonnut lapsi" ()  Robert Levine  Stephen Williams  19. huhtikuuta 2012  13. marraskuuta 2012 Martin yrittää auttaa Cleaa löytämään äitinsä ja selvittämään menneisyytensä yksityiskohtia. Samaan aikaan lento-onnettomuuden selviytyjä etsii elämälleen uutta tarkoitusta. Teller kertoo Martinille entisen potilaansa, Amelia Robbinsin, mukaan nimetystä Amelia-lukujonosta. Hän yrittää myös etsiä Ameliaa Jaken hoitokodista, mutta johtajatar Sheri Strepling (Roxana Brusso) ajaa hänet ulos. Juuri kun numeroiden 975 ja 6 merkitys selviää, Teller löydetään kuolleena. 7  "Kuolleen miehen käsi" ()  Tim Kring, Carol Barbee  Gwyneth Horder Payton  26. huhtikuuta 2012  20. marraskuuta 2012 Teller oli kuollessaan jättänyt Martinille salaperäisen avaimen sekä numeron 1188. Tämän kautta Martin sekaantuu vaaralliseen pokeripeliin matematiikan professorin kanssa. Samaan aikaan opiskelijatyttö Natalie etsii bloginsa välityksellä tuntematonta Celestea saattaakseen rakastavaiset yhteen. Jaken täti ja Martinin käly, Abigail (Catherine Dent), kertoo hakevansa pojan huoltajuutta. 8  "Kommunikaatiokatko" ()  Chris Levinson  Adam Kane  3. toukokuuta 2012  27. marraskuuta 2012 Jaken muodostama kuvio sekä numero 1604 edesauttavat yhdistämään toisistaan pitkään erossa olleen ranskalaisen perheen. Samaan aikaan italialaisnainen menettää yhteyden astronauttina työskentelevään aviomieheensä. 9  "Sfäärien musiikki" ()  Rob Fresco  Michael Waxman  10. toukokuuta 2012  4. joulukuuta 2012 Jaken antaa Martinille numeron 55124, jotka löytyvät erään pudotetun pistoolin kyljestä. Aseen käyttäjäksi paljastuu 13-vuotias poika, joka yrittää huolehtia aivovaurioituneesta ja puhekyvyttömästä veljestään. Samaan aikaan portugalilaiskitaristi on valmis uhraamaan haaveensa New Yorkiin muuttamisesta voidaakseen jakaa elämänsä brasilialaisnaisen kanssa. Synagogassa Tellerin ystävä, Avram (Bodhi Elfman), kertoo juutalaisen tarun 36 oikeamielisestä uskoen Jaken olevan yksi heistä. 10  "Mosaiikin palaset" ()  Zach Craley  Jon Cassar  17. toukokuuta 2012  11. joulukuuta 2012 Numero 2545 ohjaa Martinin telakalle, missä eräs rikollisjengi luulee hänet rikostoverikseen ja Martin joutuu olemaan mukana pelastaakseen erään telakan työntekijän uran. Samaan aikaan Clea etsii lisää tietoa Jaken hoitokotia rahoittavasta sekä Abigalin toimeksiantajana toimivasta Aster Corps -yhtiöstä.  11  "Pyörre, osa 1" ()  Jonathan I. Kidd, Sonya Winton, Carol Barbee, Robert Levine  Nelson McCormick  31. toukokuuta 2012  18. joulukuuta 2012 Martin ja Abigail yrittävät estää Aster Corpsia viemästä Jaken huoltajuusoikeutta heiltä kummaltakin. Numeron 2217 kautta Martin löytää vihjeitä kuolleeksi luullun Amelian todellisesta kohtalosta. Mutta nämä tiedot varastetaan häneltä ja kaiken kukkuraksi Sheri onnistuu saamaan viranomaiset poistamaan Martinilta Jaken huoltajuusoikeudet. Samaan aikaan Amelian äiti, Lucy (Maria Bello), tapaa miehen, joka keräilee Japanin tsunamin jäljiltä jääneitä tavaroita. 12  "Pyörre, osa 2" ()  Tim Kring, Rob Fresco  Greg Beeman  31. toukokuuta 2012  25. joulukuuta 2012 Jake aiotaan siirtää uuteen paikkaan kauas isästään, mutta Clea auttaa hänet pakoon. Avramin avulla Martin ja Jake pääsevät turvallisesti linja-autoasemalle, mutta numero 4370 viekin heidät sieltä Randallin luokse, joka lahjoittaa heille rekisteröimättömän autonsa. Autolla Bohmit pakenevat Los Angelesiin, missä he kohtaavat Lucy Robbinsin. 13  "Kulkematon tie" ()  Melinda Hsu Taylor  Nelson McCormick  14. syyskuuta 2012  22. lokakuuta 2013 Bonus-jakso, joka sijoittuu aikaan ennen edellisen jakson loppua: Matkalla Los Angelesiin Martin päätyy entiseen kotikaupunkiinsa Willamette Valleyyn. Numeron 67 johdattamana Martin alkaa epäillä entisen toimittajapomonsa, Henryn, sekaantuneen laittomuuksiin. Samaan aikaan Simon Plimpton saa ylennyksen, mutta hänen vaimonsa, Nell (Samantha Whittaker), ei ole täysin mielissään uutisesta. Lopulta Nell paljastaa miehelleen olevansa raskaana.

 Toinen tuotantokausi (2013) 
 #  Nimi  Käsikirjoittaja(t)  Ohjaaja  Ensiesitys  Suomen ensiesitys 1  "Tapahtumahorisontti" ()  Tim Kring  Nelson McCormick  8. helmikuuta 2013  29. lokakuuta 2013 Jake, Martin ja Lucy päättävät yhdistää voimansa Amelian (Saxon Sharbino) löytämiseksi. He saavat apua numerosta 5227 sekä Martinin ystävältä ja uutisverkosto BreakWiren omistajalta, Trevor Wilcoxilta (Greg Ellis) sekä tämän hakkerilta, Reuben Santiagolta (Ray Santiago). Samaan aikaan esimiestensä ahneuteen kyllästynyt sekä Ameliaa salaa hallussaan pitävä Calvin Norburg (Lukas Haas) eroaa Aster Corpsista. "36:een" kuuluva mies Guillermo Ortiz (Saïd Taghmaoui), murhaa heihin myös kuuluvan säveltäjä-leipurin uskoen saaneensa oikeutuksen tähän ja muihin tekemiinsä murhiin Jumalalta. 2  "Kiintopiste" ()  Carol Barbee  Michael Waxman  8. helmikuuta 2013  5. marraskuuta 2013 Martin saa tietää Calvinin eroamisesta ja numeron 500 johdattamana päätyy auttamaan tämän uutta liikekumppania, Vikash Nayaria (Dileep Rao). Jake tutustuu tyttöön (Isabella Acres), jonka isoisä (Randy Oglesby) seurustelee Calvinin äidin, Francesin (Linda Gehringer), kanssa. Guillermo löytää seuraavan uhrinsa, joka on taiteilija ja arkkitehti. 3  "Viholliseni vihollinen" ()  Rob Fresco  Sanford Bookstaver  15. helmikuuta 2013  12. marraskuuta 2013 Martin palaa toimittajan uralleen ottamalla työn BreakWiresta ja pääsee tämän resursseilla tapaamaan Calvinia. Hän joutuu auttamaan tämän Pakistanissa pidätettyä yhteyshenkilöä. Lucy löytää numeron 1075 avulla naisen, jonka sisar on yksi Guillermon uhreista. 4  "Täydellinen myrsky" ()  Jennifer Johnson  Nelson McCormick  22. helmikuuta 2013  19. marraskuuta 2013 Numeron 5991 avulla Martin etsii Aster Corpsin hallusta Calvinin tiedostoja ja saa tietää tämän vieneen Amelian heiltä. Jake alkaa koulussa tulla suvaitsevaisemmaksi muiden ihmisten kosketuksia kohtaan. Lucy ottaa tarkemmin selvää Guillermosta, joka puolestaan etsii New Yorkista tietoa Bohmien olinpaikasta joutuen kohtaamisiin Avramin kanssa. 5  "Silmästä silmään" ()  Barry O’Brien  Milan Cheylov  1. maaliskuuta 2013  26. marraskuuta 2013 Calvin yrittää päästä Jaken jäljille. Numeroiden 8877 ja 29 avulla Lucy ja Martin löytävät Francesin ja tajuavat Calvinin pyrkivän parantamaan onnettomuuden aiheuttamasta aivovauriosta kärsivän veljensä, Williamin (David Hoflin). Samaan aikaan Jake saa yhteyden Ameliaan. Guillermo lähtee Meksikoon ripittäytymään saadakseen teoilleen hyväksynnän, mutta yritys tuottaa hänelle vain yhden murhattavan lisää. 6  "Murtumakohtia" ()  Karyn Usher  Matt Earl Beesley  8. maaliskuuta 2013  3. joulukuuta 2013 Calvin lupaa Lucylle vapauttavansa Amelian, jos tämä toimittaa Jaken hänelle. Jake saa kuitenkin Amelian sijainnin selville radiotaajuuden 89,2 avulla. Valitettavasti tämä tapahtuu liian myöhään, sillä joku oli tappannut Francesin ja vienyt Amelian. Guillermo on autiomaassa selvittämässä ajatuksiaan ja saapuu lopulta Los Angelesiin. 7  "Aave" ()  David Eick  Seith Mann  15. maaliskuuta 2013  10. joulukuuta 2013 BreakWiressa järjestetään juhlat, joihin saapuu myös Martinin ja Trevorin vanha ystävä, Dutch (Keith David), joka on entinen sotilas. Mutta Jakea jahtaava Guillermo saapuu paikalle, katkaisee sähköt ja tappaa muun muassa Reubenin ja Dutchin. Jake oppii käyttämään kykyään telepatiaan ja saa selville, että 26. lokakuuta 2000, päivänä jona hän syntyi, Guillermo menetti vaimonsa ja lapsensa. Lopulta Martin saapuu ajoissa apuun ja haavoittaa Guillermoa, joka pääsee pakoon.  8  "Kohtaamisia" ()  Brynn Malone  Roxann Dawson  22. maaliskuuta 2013  17. joulukuuta 2013 Numeron 0175 avulla Martin, Jake ja Lucy löytävät Calvinin ja saavat tietää tämän entisen ystävän, Tony Rigbyn (Adam Campbell), kaapanneen Amelian takaisin Aster Corpsille. He jäljittävät Rigbyn autiomaahan, jossa sijaitsee Teller-instituutille kuulunut laboratorio. Calvin onnistuu hetkellisesti saamaan yhteyden Williamiin. Amelia pääsee äitinsä luo, mutta joutuu pakenemaan yksin, kun Rigby saa Lucyn kiinni ja ampuu hänet. 9  "Kellopeli" ()  Carol Barbee  Nelson McCormick  29. maaliskuuta 2013  25. joulukuuta 2013  Avram saapuu Los Angelesiin. Jake ojentaa isälleen numeron 948 sekä valokuvan miehestä nimeltä Philip Green (Paul Vincent O’Connor), joka oli Tellerin ensimmäinen potilas ja tuomittu kuolemaan. Green tunnustaa olevansa yksi "36:sta" ja pyytää nähdä tyttärensä (Annie Wersching). Teloitusta ei saada estettyä, mutta Martin saa käsiinsä Greenin keksimän laitteen: kellokoneistolla toimivan koodiavaimen. 10  "Samasta puusta" ()  Rob Fresco  Michael Waxman  5. huhtikuuta 2013  31. joulukuuta 2013 Saatuaan Greenin koodiavaimelta numeron 10262000 sekä ensimmäiset sanansa sanoneelta Jakelta numeron 2013-1026 Martin lähtee etsimään Guillermoa, joka jahtaa nyt Nell Plimptonia. Calvin palaa Aster Corpsin palvelukseen toimitusjohtaja Nicole Faringtonin (Frances Fisher) suostuttelemana. Jake ja Avram löytävät Amelian ja päätyvät itsekin Guillermon jäljille. Martinin pelastettua Plimptonin hengen Guillermo ajautuu pattitilanteeseen, jossa hän pyytää Jumalalta anteeksi, ettei löytänyt "Seitsemän tyyssijaa", ja tekee itsemurhan. 11  "Syytetty" ()  Barry O’Brien  Adam Kane  26. huhtikuuta 2013  7. tammikuuta 2014 Astet Corps alkaa tohtori Linusin (Leland Orser) johtaman ja "36:een" kuuluvia ihmisiä tutkivan uniklinikan avulla selvittää "Jumalan lukujonon" viimeisiä numeroita. Martin tunnustaa kaiken tapahtuneen etsivä Langelle (Mykelti Williamson). Kaikki menee pieleen, kun Martin lavastetaan syylliseksi Lucyn kuolemaan, mutta Calvin maksaa hänen takuunsa. Avram ja Jake löytävät numeron 3021 kautta "36:een" kuuluvan tohtori Robert McCormickin (Bernard White) ja yrittävät varoittaa tätä Aster Corpsin vaarallisuudesta. Mutta yhtäkkiä Avram kaapataan. 12  "Selkä seinää vasten" ()  Brynn Malone  Milan Cheylov  3. toukokuuta 2013  14. tammikuuta 2014 McCormickin kuoleman kautta Martin saa tietää uniklinikasta ymmärtäen sen olevan Guillermon mainitsema "Seitsemän tyyssija". Farington tunnustaa Calvinille Aster Corpsin kärsineen 40 miljardin dollarin tappion ja että "Jumalan lukujono" on selvitettävä ennen tiedon julkistamista. Trevor soluttautuu klinikalle apunaan numero 53. Hän ja Martin pelastavat siellä potilaana olevan Nell Plimptonin. Mutta sitten Faringtonin kätyri, Tanner (D. B. Sweeney), kaappaa Jaken ja Amelian. 13  "Leviathan" ()  Tim Kring  Nelson McCormick  10. toukokuuta 2013  21. tammikuuta 2014 Jake ja Amelia tuodaan Aster Corpsin Leviathan-alukselle tutkimusta varten. Asianajaja Pearl (John Prosky) yrittää turhaan saada Faringtonin luopumaan suunnitelmistaan. Avram saa tietää kaappaajansa olevan rabbi (Ron Rifkin), jonka mielestä hän oli sekaantunut 36 oikeamielisen asioihin vastoin Jumalan tahtoa. Numeron 318 avulla Martin ja Trevor löytävät Tannerin sekä todisteet Aster Corpsia vastaan, jotka he julkaisevat BreakWiren sivuilla. Martin saapuu Leviathanille ja pelastaa poikansa sekä kykynsä menettäneen Amelian. Poliisi ja FBI pidättävät kaikki Aster Corpsin rikoksissa osallisina olleet henkilöt, mukaan lukien Calvinin, joka on juuri saanut kuulla Williamin kuolemasta. Martin lupaa huolehtia Ameliasta, kunnes tämän isä löytyy. Päästyään vapaaksi Avram hyvästelee Bohmit ja antaa Martinille Guillermon amuletin tehden hänestä "36:n suojelijan".

"Jumalan lukujono" paljastuu toistuvaksi 100-numeroiseksi jonoksi, joka alkaa ja päättyy aina lukuun 318: 318 5296 3287 95 22 975 6 1188 1604 55124 2545 2217 4370 2 4 5227 5 0 0 1075 5991 8877 892 10 26 2000 0175 948 2013 1026 3021 5 3 318

 Aiheesta muualla 
 Kosketus - Sarjaopas - Telvis.fi

Kosketus